               EURÓPAI BIZOTTSÁG
            Brüsszel, 2016.10.28.
            COM(2016) 694 final
            2016/0343(NLE)
            Javaslat
            A TANÁCS HATÁROZATA
            az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosítására vonatkozó megállapodásnak az Európai Unió nevében való megkötéséről

               INDOKOLÁS

               1.A JAVASLAT HÁTTERE

               1.1.Háttér-információk

               A megállapodás megkötésére vonatkozó tanácsi határozatot követően,
                  1
                2011. május 1-jén hatályba lépett az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás
                  2
                (a továbbiakban: a megállapodás). A megállapodásról folytatott tárgyalások alapjául a Bizottságot a tárgyalások megkezdésére felhatalmazó 2004. március 9-i tanácsi határozat szolgált.

               A megállapodás célja többek között, hogy a hatálya alá tartozó területeken biztosítsa az Egyesült Államok és az Európai Közösség közötti együttműködés és harmonizáció magas szintjének folytonosságát.

               A megállapodás 2. cikke B. pontjának értelmében az együttműködés kezdeti alkalmazási köre:

               a polgári repüléstechnikai termékek légialkalmassági jóváhagyása és monitoringja;

               a polgári repüléstechnikai termékek környezeti vizsgálata és környezetvédelmi jóváhagyása; valamint

               a karbantartási üzemek jóváhagyása és monitoringja.

               A megállapodás végrehajtása folyamán, különösen a megállapodással létrehozott Kétoldalú Felügyelőtestületben (vegyes bizottság) folytatott megbeszélések során az Amerikai Egyesült Államok Szövetségi Légi Közlekedési Hivatala (a továbbiakban: FAA) és a Bizottság egyetértettek abban, hogy a megállapodás jelenlegi rendelkezései által biztosított lehetőségekben felül még tovább szeretnék erősíteni a légi közlekedés biztonsága terén folytatott együttműködést.

               Mindkét fél megállapította, hogy prioritásként kell kezelni a pilóták szakszolgálati engedélye és képzése terén való szorosabb együttműködést, és megbízták a szakértőket, hogy vizsgálják meg a lehetőségeket és dolgozzák ki a technikai javaslatokat. A kezdeményezés eredményeként megerősítést nyert a megállapodás további együttműködési és elfogadási területekre való kiterjesztésének szükségessége és megvalósíthatósága.

               A Tanács 2014. szeptember 25-én felhatalmazta a Bizottságot a megállapodás módosításáról való tárgyalásra, az együttműködés további területekkel való kibővítése érdekében. Ezt követően a Bizottság és az FAA tárgyaltak a megállapodást módosító megállapodásról. Időközben az Unió nevében a Bizottság a vonatkozó tanácsi határozat alapján aláírta a megállapodást módosító megállapodást. Az új megállapodást az Európai Unió működéséről szóló szerződés 100. cikkének (2) bekezdése és 218. cikke (6) bekezdésének a) pontja értelmében jóvá kell hagyni.

               1.2.Alkalmazási kör

               Az eredeti megállapodás 2. cikkének B. pontjának helyébe egy új B. pont lép, amely tartalmazza a megállapodás megfelelő mellékletei alapján egyértelműen megjelölhető alábbi együttműködési területeket:

               (1)a polgári repüléstechnikai termékek légialkalmassági jóváhagyása és monitoringja;

               (2)a polgári repüléstechnikai termékek környezeti vizsgálata és környezetvédelmi jóváhagyása;

               (3)a karbantartási üzemek jóváhagyása és monitoringja;

               (4)a személyzet engedélyezése és képzése;

               (5)a légi jármű üzemben tartása;

               (6)repülőterek valamint

               (7)légiforgalmi szolgálatok és légiforgalmi szolgáltatás.

               Az 5. cikkbe kapcsolódó módosítások kerültek bevezetésre.

               1.3.A módosítások végrehajtásának ütemterve

               A módosítások végrehajtásának ütemterve a pilóták szakszolgálati engedélyéről szóló melléklet elfogadására és a megállapodásba való beemelésére vonatkozó előkészítő munka lényegi eleme.

               A 216/2008/EK rendelet
                  3
                értelmében az Európai Unióban állandó tartózkodási hellyel rendelkező pilótáknak rendelkezniük kell az egyik tagállam által kibocsátott szolgálati engedéllyel. Az 1178/2011/EU bizottsági rendelet
                  4
                megoldást kínált a harmadik országok által kibocsátott engedélyekkel rendelkező pilóták számára. A pilóták az ilyen engedélyeket egy éves időtartamra érvényesíthetik vagy tartósan átkonvertálhatják őket. Az 1178/2011/EU bizottsági rendeletre vonatkozó tárgyalások során egyértelművé vált, hogy a bizonyos mértékig harmonizált nemzeti szabályok a harmadik országok által kibocsátott engedélyek kezelése tekintetében jelentősen eltérnek. Ennek következtében előfordulhat, hogy nagy számban (10 000-nél is többen) lesznek olyanok, akik harmadik ország által kibocsátott magánpilóta-szakszolgálati engedély jogosultjaiként nem felelnek meg az uniós rendszernek. Meg kell jegyezni, hogy ez a probléma főként az USA által kibocsátott magánpilóta-szakszolgálati engedéllyel (PLL) rendelkező uniós polgárokat érintheti. Az ilyen engedélyeknek az 1178/2011/EU bizottsági rendeletnek megfelelő átkonvertálása jelentős pénzügyi és szervezeti többletköltségeket jelenthet a PLL-engedéllyel rendelkezők számára.

               Ezért egyetértésben a tagállamokkal, az Európai Parlamenttel és az ágazattal az 1178/2011/EU bizottsági rendelet átmeneti időszakot vezetett be, hogy megfelelő idő álljon rendelkezésre a megállapodásnak az USA által kibocsátott magánpilóta-szakszolgálati engedély átkonvertálását könnyítő mellékletére vonatkozó tárgyalások lebonyolítására.

               Az 1178/2011/EU bizottsági rendeletben foglalt vonatkozó rendelkezések és határidők kellő figyelembe vétele mellett (2017. április 8.) a pilóták szakszolgálati engedélyére vonatkozó mellékletnek a megállapodásba emelése sürgősnek tekintendő.  Következésképpen a megállapodás rövid időn belül való módosítására van szükség.

               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               A megállapodást módosító megállapodásról a Bizottság és az FAA a megállapodás 2. cikke C. pontjának és 19. cikke B. pontjának megfelelően tárgyalást folytatott.

               Általában véve a repülési ágazat következetesen kiáll a világ két legnagyobb piaca (az USA és az EU) közötti szorosabb együttműködés, elismerés és harmonizáció mellett, amely révén csökkenteni lehetne a szükségtelen, a biztonsághoz nem, vagy csak kis részben hozzájáruló és az ágazat globális versenyképességét csökkentő ügyleti költségeket. Jelenleg, amikor a világ más tájain új szereplők lépnek a piacra, az ilyen könnyítések rendkívül fontosak.

               Az Unió és az USA szabályozási kereteinek összehasonlítása után arra az eredményre jutottak, hogy az Atlanti-óceán mindkét oldalán az 1.2. pontban ismertetett területek tekintetében a szabályozási követelmények és eljárások további egyszerűsítésére van szükség. A két rendszer közelítése jelentős megtakarításokat eredményez a szervezeti felépítés, az erőforrások, a képzési programok, a belső eljárások és a felügyeleti programok terén.

               Egy adott területen a kölcsönös elfogadás hatékony alkalmazásához szükséges, a megállapodást kiegészítő új mellékletek a megállapodásban és a 2011/719/EU határozatban meghatározott eljárásoknak megfelelően kerülnek elfogadásra és kidolgozásra. Az egyes mellékletekre vonatkozóan a Bizottság külön tanácsi határozatokra irányuló bizottsági javaslatot nyújt be.

               3.A JAVASLAT JOGI ELEMEI

               A megállapodást módosító javasolt megállapodás hatályba lépésével lehetőség nyílik olyan, a megállapodás felülvizsgált 5. cikke és 19. cikkének B. pontja értelmében a Kétoldalú Felügyelőtestület által a megfelelő mellékletek elfogadását követően olyan újabb területeken való együttműködésre, amelyet mindkét fél kölcsönösen szükségesnek tart.

               Jogalap

               Az Európai Unió működéséről szóló szerződés 100. cikkének (2) bekezdése a 218. cikk (6) bekezdésével összefüggésben.

               A módosítás hátteréül szolgál továbbá a polgári repülés területén a közös szabályokról és az Európai Repülésbiztonsági Ügynökség létrehozásáról szóló, 2008. február 20-i 216/2008/EK európai parlamenti és tanácsi rendelet 12. cikkének (1) bekezdése. Az említett cikk lehetőséget nyújt olyan, az Európai Unió és harmadik országok között létrejött megállapodások elismerésére, amelyek értelmében a tagállamok hatóságai tanúsítványt bocsáthatnak ki egy harmadik ország légi közlekedési hatóságai által kibocsátott tanúsítvány alapján.

               4.KÖLTSÉGVETÉSI VONZATOK

               az uniós költségvetésre gyakorolt hatás

               2016/0343 (NLE)

               Javaslat

               A TANÁCS HATÁROZATA

               az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosítására vonatkozó megállapodásnak az Európai Unió nevében való megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 218. cikke (6) bekezdésének a) pontjával együtt értelmezett 100. cikke (2) bekezdésére,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)A(z) [???]-i [XXX] tanácsi határozat értelmében
                  5
                az Amerikai Egyesült Államok és az Európai Közösség között a polgári repülés biztonságának szabályozásában történő együttműködésről szóló megállapodás módosításának 1. módosítását [DATE]-án/én aláírták, figyelemmel annak egy későbbi időpontban történő megkötésére.

               (2)A megállapodás 1. módosítása kiterjeszti a részes felek közötti együttműködést olyan újabb területekre, amelyeken alkalmazható a jóváhagyásoknak és a megfelelőségi ténymegállapításoknak a kölcsönös elfogadása annak érdekében, hogy a légi közlekedés magas fokú biztonságának fenntartása mellett biztosított legyen az erőforrások optimális kihasználása és a hasonló mértékű költségcsökkentés.

               (3)Ezért a megállapodás 1. módosítását az Európai Unió nevében jóvá kell hagyni.

               ELFOGADTA EZT A HATÁROZATOT:

               1. cikk

               A Tanács az Európai Unió nevében jóváhagyja az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás 1. módosítását.

               A megállapodás 1. módosításának szövegét csatolták e határozathoz.

               2. cikk

               A Tanács elnöke kijelöli azt a személyt, aki jogosult a megállapodás 19. cikkének B. pontjában előírt diplomáciai jegyzékeknek az Európai Unió nevében történő kicserélésére, miáltal az Unió a megállapodás 1. módosítását magára nézve kötelezőnek ismeri el.

               3. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  2011/719/EU határozat (HL L 291., 2011.11.9., 1. o.);

                     (2)
                  HL L 291., 2011.11.9., 1. o.

                     (3)
                  Az Európai Parlament és a Tanács 2008. február 20-i 216/2008/EK rendelete a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EK tanácsi rendelet, az 1592/2002/EK rendelet és a 2004/36/EK irányelv hatályon kívül helyezéséről (HL L 79., 2008.3.19., 1.o.)

                     (4)
                  A Bizottság 2011. november 3-i 1178/2011/EU rendelete a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).

    ---documentbreak---

               EURÓPAI BIZOTTSÁG
            Brüsszel, 2016.10.28.
            COM(2016) 694 final
            MELLÉKLET
            a következőhöz:
            Javaslat A TANÁCS HATÁROZATA
            az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosítására vonatkozó megállapodásnak az Európai Unió nevében való megkötéséről

               MELLÉKLET

               a következőhöz:

               Javaslat
                  A TANÁCS HATÁROZATA

               az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosítására vonatkozó megállapodásnak az Európai Unió nevében való megkötéséről

               1. MÓDOSÍTÁS

               AZ

               AMERIKAI EGYESÜLT ÁLLAMOK

               ÉS AZ EURÓPAI KÖZÖSSÉG KÖZÖTTI,

               A POLGÁRI REPÜLÉS

               BIZTONSÁGÁNAK SZABÁLYOZÁSÁBAN TÖRTÉNŐ

               EGYÜTTMŰKÖDÉSRŐL SZÓLÓ

               MEGÁLLAPODÁSHOZ

               1. CIKK – ÁLTALÁNOS MEGÁLLAPÍTÁSOK

               az Amerikai Egyesült Államok (a továbbiakban: Egyesült Államok) és az Európai Közösség között (továbbiakban: közösen említve, a részes felek, egyenként említve, részes fél) létrejött, a polgári repülés biztonságának szabályozásában történő együttműködésről szóló megállapodás (a továbbiakban megállapodás) 19. cikkének B. pontjában foglaltak értelmében a részes felek megállapodtak a megállapodás alábbi módosításáról:

               (1)A 2. cikk B. pontját teljes egészében törölni kell és helyébe az alábbi szöveg lép:

               „E megállapodás keretében az együttműködés alkalmazási köre az alábbi területekre terjed ki:

               (1)a polgári repüléstechnikai termékek légialkalmassági jóváhagyása és monitoringja;

               (2)a polgári repüléstechnikai termékek környezeti vizsgálata és környezetvédelmi jóváhagyása;

               (3)a karbantartási üzemek jóváhagyása és monitoringja;

               (4)a személyzet engedélyezése és képzése;

               (5)légi jármű üzemeltetése;

               (6)repülőterek; valamint

               (7)légiforgalmi szolgálatok és légiforgalmi szolgáltatás.”

               (2)A 5. cikket törölni kell, helyébe az alábbi szöveg lép:

               „5. CIKK

               Mellékletek

               .A megállapodás hatálya alá tartozó ügyekben a részes felek vagy azok képviselői a Felügyelőtestületben meghatároznak új, a megfelelőségre vonatkozó megállapítások és jóváhagyások kölcsönös elfogadásának feltételeit tartalmazó mellékleteket, amikor megegyeznek abban, hogy mindkét részes fél polgári repülésre vonatkozó, az együttműködés bármely további területén alkalmazott előírásai, szabályai, gyakorlatai és eljárásai kielégítően kompatibilisek, hogy lehetővé tegyék a jóváhagyásoknak és a megfelelőségi ténymegállapításoknak az egyik fél által a másik nevében történő kölcsönös elfogadását. A részes felek egyetértenek abban is, hogy polgári repülési rendszereik között léteznek műszaki különbségek, amelyekre a mellékletek ki is térnek.”

               2. CIKK – IDEIGLENES ALKALMAZÁS

               A módosítás hatálybalépéséig a Felek megállapodnak abban, hogy e módosítást aláírásának napjától ideiglenesen alkalmazzák.

               3. CIKK – HATÁLYBALÉPÉS

               E módosítás a részes felek közötti diplomáciai jegyzékváltás során megküldött azon utolsó értesítés keltét követő második hónap első napján lép hatályba, amely megerősíti, hogy a megállapodás hatálybalépéséhez szükséges valamennyi eljárásnak eleget tettek.

               FENTIEK HITELÉÜL az alulírott, erre kellően feljogosított meghatalmazottak aláírták ezt a megállapodást.

               AMERIKAI EGYESÜLT ÁLLAMOK

                     EURÓPAI UNIÓ

               RÉSZÉRŐL:
                     _____________________________

                     RÉSZÉRŐL:
                     ___________________________

               CÍM:
                     a Szövetségi Légiközlekedési Hivatal hivatalnoka

                     CÍM:

                     Igazgatás

               DÁTUM: _____________________________
                     DÁTUM: __________________________


Fontos jogi nyilatkozat

|

52006PC0151

Javaslat a Tanács határozata a növényfajták Horvátországban elvégzett hatósági vizsgálatának egyenértékűségéről  /* COM/2006/0151 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 4.4.2006COM(2006) 151 véglegesJavaslatA TANÁCS HATÁROZATAa növényfajták Horvátországban elvégzett hatósági vizsgálatának egyenértékűségéről(előterjesztő: a Bizottság)INDOKLÁSA mezőgazdasági növényfajok közös fajtajegyzékéről szóló 2002/53/EK tanácsi irányelv előírja a Tanács számára, hogy megállapítsa, hogy a harmadik országokban végzett hatósági fajtavizsgálatok ugyanazokat a biztosítékokat nyújtják-e, mint a tagállamok által végzettek.Hivatkozás történt a mezőgazdasági növényfajok közös fajtajegyzékébe történő felvételhez a megkülönböztethetőség, állandóság, egyneműség és a termesztési, vagy használati érték elbírálásának követelményeire.Horvátország közösségi elismerésért folyamodott a növényfajok megkülönböztethetőségének, állandóságának és egyneműségének hatósági vizsgálata tekintetében. Az első levelet 2004. december 8-án intézték az Egészségügyi és Fogyasztóvédelmi Főigazgatósághoz. Azóta számos kapcsolatfelvételre sor került a szolgálatok szintjén. A Bizottság szolgálatai megkapták a dokumentációt. Ez a dokumentáció három gabonafajra, azaz a búzára, árpára és kukoricára korlátozódott. Meg kell jegyezni, hogy Horvátország 2001 óta tagja az új növényfajták oltalmára létrehozott nemzetközi uniónak (UPOV), ami magában foglalja Horvátország nemzetközi elismerését a fajok megkülönböztethetőségi, állandósági és egyenértékűségi hatósági vizsgálatai elvégzésének képességét tekintve.Szlovénia határozottan támogatja a horvát kérés kedvező elbírálását.Az ügyirat megvizsgálását követően a Bizottság szolgálatai úgy ítélik, hogy Horvátország rendelkezik a szükséges biztosítékokkal.Ezen javaslat létrehozná a szóban forgó egyenértékűséget és megengedné a Bizottságnak, hogy frissítse a határozatnak a mellékletben megállapított szakmai elemeit, figyelembe véve a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményét.JavaslatA TANÁCS HATÁROZATAa növényfajták Horvátországban elvégzett hatósági vizsgálatának egyenértékűségéről(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésére,tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EGK tanácsi irányelvre[1] és különösen annak 22. cikke (1) bekezdésének a) pontjára,tekintettel a Bizottság javaslatára,mivel:1.  A 2002/53/EK irányelv lehetővé teszi a Tanácsnak annak meghatározását, hogy egy harmadik országban végzett hatósági vizsgálatok ugyanazokat a biztosítékokat nyújtják-e, mint a tagállamokban lefolytatottak.2.  A növényfajták Horvátországban végzett hatósági vizsgálatainak szabályai a búza, árpa és kukorica vonatkozásában előírják, hogy a növényfajták elismerése megkülönböztethetőségüket, állandóságukat és egyneműségüket tekintve a leírandó fajta szempontjából elegendő számú jellemzőre kiterjedő hatósági vizsgálatok, különösen a fajtakísérletek eredményein alapul.3.  E szabályok kivizsgálása és az a mód, ahogyan Horvátországban ezeket a három fent említett fajta tekintetében végrehajtják, azt mutatta, hogy a tagállamokban végzett vizsgálatokkal egyenértékű biztosítékokat nyújtanak, feltéve hogy a további feltételeknek eleget tesznek.4.  Ez a határozat nem gátolja a Bizottságot az egyenértékűségi közösségi ténymegállapítások visszavonásában, amennyiben az alapjukat szolgáló feltételek már nem állnak fenn..ELFOGADTA EZT A HATÁROZATOT:1. cikkA Horvátországban az I. mellékletben meghatározott hatóság által az I. mellékletben felsorolt növényfajok megkülönböztethetősége, állandósága és egyneműsége tekintetében végzett hatósági vizsgálatokat úgy kell tekinteni, mint amelyek a tagállamokban végzett vizsgálatokkal egyenértékű biztosítékokat nyújtanak, amennyiben eleget tesznek a II. mellékletben megállapított feltételeknek.2. cikkA mellékletek módosításait a 3. cikk (2) bekezdésében említett eljárásnak megfelelően kell elfogadni.3. cikk1. A Bizottságot a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága, a továbbiakban „a bizottság” segíti.2. Az e cikkre történő hivatkozás esetén az 1999/468/EK határozat 4. és 7. cikkét kell alkalmazni.3. Az 1999/468/EK határozat 4. cikkének (3) bekezdésében előírt időtartam egy hónapban határozandó meg.4. A bizottság elfogadja eljárási szabályzatát.4. cikkEnnek a határozatnak a tagállamok a címzettjei.Kelt Brüsszelben,a Tanács részérőlaz ElnökI. MELLÉKLETHatóság | Fajták |Vetőmagok és Palánták Intézete, Eszék | Hordeum vulgare L.Triticum aestivum L.Zea Mays L. |II. MELLÉKLETFeltételek1. A növényfajok elismerésének megkülönböztethetőségük, állandóságuk és egyneműségük minősítésének a hatósági vizsgálatok eredményein kell alapulnia.2. A megkülönböztethetőség megállapítása érdekében a fajtakísérletek kiterjednek legalább azokra az elérhető összehasonlítható fajtaváltozatokra:-  amelyek szerepelnek a mezőgazdasági növényfajok közös fajtajegyzékében; valamint-  amelyeket – anélkül, hogy a fent említett fajtajegyzékben szerepelnének – minősítés és forgalmazás vagy más országban való minősítés érdekében elismertek vagy elismerés céljából benyújtottak az érintett tagállamban vagy egy másik tagállamban.3. A vizsgálat által a minimálisan vizsgálandó jellemzőket és a vizsgálat minimumkövetelményeit a kérdéses fajok vonatkozásában a 2003/90/EK bizottsági irányelv[2] állapítja meg.[1] HL L 193., 2002.7.20. 1. o. A legutóbb az 1829/2003/EK európai parlamenti és tanácsi rendelettel (HL L 268., 2003.10.18., 1. o.) módosított irányelv.[2] HL L 254., 2003.10.8., 7. o.


               EURÓPAI BIZOTTSÁG
            Brüsszel, 2015.7.9.
            COM(2015) 328 final
            2015/0144(NLE)
            Javaslat
            A TANÁCS HATÁROZATA
            az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról(Energiastatisztika)

               INDOKOLÁS

               1.A JAVASLAT HÁTTERE

               A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba.

               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Az EGT Vegyes Bizottság (javasolt tanácsi határozathoz mellékelt) határozattervezete az EGT-megállapodás XXI. mellékletét (Statisztika) kívánja módosítani azzal a céllal, hogy belefoglalja az EGT-megállapodásba az energiastatisztikáról szóló 1099/2008/EK európai parlamenti és tanácsi rendeletnek a háztartások energiafogyasztása éves statisztikájának végrehajtása tekintetében történő módosításáról szóló, 2014. április 24-i 431/2014/EU bizottsági rendeletet
                  1
               .

               Az EGT-tag EFTA-államok az uniós vívmányokra eltéréseket kérnek Liechtensteinre és Izlandra vonatkozóan. Mivel ezek a kiigazítások a pusztán technikai kiigazításoknál lényegesebb módosításokat vezetnek be, a 2894/94/EK tanácsi rendelet 1. cikkének (3) bekezdése értelmében a Tanács fogadja el a megfelelő uniós álláspontot.

               Az EGT-tag EFTA-államok eltérést kérnek Izlandra vonatkozóan, azzal érvelve, hogy Izland nem kapcsolódik az európai energiahálózathoz és így elszigetelt független energiarendszert alkot. Az izlandi villamosenergia-termelés majdnem 100%-ban a megújuló energiákon alapul, amely gyakorlatilag kiteszi a teljes energia-végfelhasználást a lakossági szektorban. A villamos energiának a háztartásokban való felhasználása Izlandon a teljes izlandi energiafogyasztás 4%-át teszi ki. A háztartások energiafogyasztásának az 1099/2008/EK rendelet B. mellékletében foglalt tevékenységek szerinti részletes lebontása így nem lenne releváns az izlandi energiastratégiára vonatkozóan és még kevésbé lenne érdekes az uniós energiastratégia szempontjából, mivel Izland elszigetelt energiarendszert alkot. Így ezen statisztikákhoz nem fűződik nemzeti érdek, és nem képeznek hozzáadott értéket a rendelettel összhangban előállított európai statisztikák tekintetében.

               Ezenfelül az e kötelezettségnek való megfelelés felmérési adatok gyűjtését tenné szükségessé, amely költséges és megterhelő feladat lenne, továbbá szervezeti kapacitást és forrásokat vonna el olyan egyéb statisztikáktól, amelyek jelentősebb értéket képviselnek mind az EU, mind Izland szempontjából.

               Mindezek alapján, a fent leírt egyedi helyzetet tekintve, kiigazító szöveget nyújtottak be, amely mentesíti Izlandot a B. melléklet hatálya alá tartozó adatgyűjtés alól.

               Meg kell jegyezni, hogy technikai okokból ez a vegyes bizottsági határozat felváltja az EGT-megállapodás XXI. melléklete 26a. pontjának teljes szövegét. Mindazonáltal az 1099/2008/EK rendelet, valamint az a) pontban Liechtensteinre vonatkozóan előírt külön mentesség az EGT-megállapodás részét képezte a 2009. július 3-i 89/2009 EGT vegyes bizottsági határozat hatályba lépése óta.

               3.A JAVASLAT JOGI ELEMEI

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió nevében elfogadandó álláspontját.

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság remélhetőleg mihamarabb elő tudja terjeszteni ezt az álláspontot az EGT Vegyes Bizottságban.

               2015/0144 (NLE)

               Javaslat

               A TANÁCS HATÁROZATA

               az EGT-megállapodás XXI. mellékletének (Statisztika) módosítására
                  vonatkozóan az EGT Vegyes Bizottságban az Európai Unió nevében
                  képviselendő álláspontról
                  (Energiastatisztika)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 338. cikke (1) bekezdésére és 218. cikke (9) bekezdésére,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén lépett hatályba.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XXI. mellékletének (Statisztika) módosításáról.

               (3)Az 1099/2008/EK európai parlamenti és tanácsi rendeletet módosító 431/2014/EU bizottsági rendeletet
                  4
                bele kell foglalni az EGT-megállapodásba.

               (4)Az EGT-megállapodás XXI. mellékletét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Európai Uniónak az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban képviselendő álláspontja az e határozathoz csatolt EGT vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben,

                     a Tanács nevében

                     az elnök

                     (1)
                  HL L 131., 2014.5.1., 1. o.

                     (2)
                  HL L 305., 1994.11.30., 6. o.

                     (3)
                  HL L 1., 1994.1.3., 3. o.

                     (4)
                  A Bizottság 2014. április 24-i 431/2014/EU rendelete az energiastatisztikáról szóló 1099/2008/EK európai parlamenti és tanácsi rendeletnek a háztartások energiafogyasztása éves statisztikájának végrehajtása tekintetében történő módosításáról (HL L 131., 2014.5.1., 1. o.).

    ---documentbreak---

               EURÓPAI BIZOTTSÁG
            Brüsszel, 2015.7.9.
            COM(2015) 328 final
            MELLÉKLET
            AZ EGT VEGYES BIZOTTSÁG…/2015 HATÁROZATAaz Európai Gazdasági Térségről szóló megállapodás XXI. mellékletének (Statisztika) módosításáról
            a következőhöz:
            Javaslat A TANÁCS HATÁROZATA
            az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról(Energiastatisztika)

               MELLÉKLET
                  AZ EGT VEGYES BIZOTTSÁG
                  …/2015 HATÁROZATA
                  az Európai Gazdasági Térségről szóló megállapodás
                  XXI. mellékletének (Statisztika) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)Az energiastatisztikáról szóló 1099/2008/EK európai parlamenti és tanácsi rendeletnek a háztartások energiafogyasztása éves statisztikájának végrehajtása tekintetében történő módosításáról szóló, 2014. április 24-i 431/2014/EU bizottsági rendeletet
                  1
                bele kell foglalni az EGT-megállapodásba.

               (2)Az EGT-megállapodás XXI. mellékletét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               A XXI. melléklet 26a. pontja (1099/2008/EK európai parlamenti és tanácsi rendelet) helyébe a következő szöveg lép:

               „32008 R 1099: Az Európai Parlament és a Tanács 2008. október 22-i 1099/2008/EK rendelete az energiastatisztikáról (HL L 304., 2008.11.14., 1. o.), az alábbi módosításokkal:

               –32013 R 0147: A Bizottság 2013. február 13-i 147/2013/EU rendelete (HL L 50., 2013.2.22., 1. o.).

               –32014 R 0431: A Bizottság 2014. április 24-i 431/2014/EU rendelete (HL L 131., 2014.5.1., 1. o.).

               A rendelet rendelkezései e megállapodás alkalmazásában a következő kiigazításokkal értendők:

               (a)Liechtenstein mentesül a rendeletben előírt adatgyűjtés alól; kivételt képeznek ez alól a különböző energiatermékek importjára és exportjára, valamint a villamosenergia-termelésre vonatkozó adatok, amelyeket az éves energiastatisztika (B. melléklet) céljából kell összegyűjteni.

               (b)Izland mentesül a B. mellékletben meghatározott aggregátumok jelentése alól a végfelhasználás típusa szerinti részletes energiafogyasztás lebontásával kapcsolatosan (helyiségfűtés, helyiségek hűtése, vízmelegítés, főzés, világítás, villamos háztartási készülékek és egyéb végfelhasználás) a lakossági szektorban az A. melléklet 2.3. szakaszában meghatározottak szerint.”

               2. cikk

               A 431/2014/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették*.

                  24. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben,

                     az EGT Vegyes Bizottság részéről

                     az elnök

                     az EGT Vegyes Bizottság
                     titkárai

                     (1)
                  HL L 131., 2014.5.1., 1. o.

                     (2)
                  [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2015.12.18.
            COM(2015) 674 final
            2015/0309(CNS)
            Javaslat
            A TANÁCS HATÁROZATA
            az 1-fenil-2-(1-pirrolidin-1-il)pentán-1-on (α-pirrolidin-valerofenon, α-PVP) új pszichoaktív anyag ellenőrzési intézkedéseknek való alávetéséről

               INDOKOLÁS

               1.A JAVASLAT HÁTTERE

               Az új pszichoaktív anyagokra vonatkozó információcseréről, kockázatértékelésről és ellenőrzésről szóló 2005/387/IB tanácsi határozat
                  1
                háromlépcsős eljárást vezet be az új pszichoaktív anyagok ellenőrzés alá vonására az Unióban.

               A Kábítószer és Kábítószerfüggőség Európai Megfigyelőközpontja (EMCDAA) és az Europol 2015. augusztus 3-án kiadta a 2005/387/IB tanácsi határozat 5. cikke szerinti közös jelentését. A Tanács 2015. szeptember 15-én a Bizottság és tizenhét tagállam felkérésére a fenti tanácsi határozat 6. cikkének (1) bekezdése szerint kérte az α-PVP új pszichoaktív anyag használatával, előállításával és forgalmazásával felmerülő kockázatok értékelését, valamint a szervezett bűnözés szerepének és az anyag ellenőrzési intézkedéseknek való lehetséges alávetéséből eredő következményeknek a felmérését.

               Az α-PVP kockázatértékelését az EMCDDA tudományos bizottsága végezte el a tanácsi határozat 6. cikke (2), (3) és (4) bekezdésének rendelkezéseivel összhangban. A kockázatértékelési jelentést a tudományos bizottság elnöke 2015. november 27-én nyújtotta be a Bizottságnak és a Tanácsnak. A kockázatértékelés főbb eredményei a következőek:

               Az α-PVP erős pszichostimuláns. A 28 tagállamban, valamint Törökországban és Norvégiában kimutatott anyag elsősorban Kínából érkezik az uniós kábítószerpiacra, és egész Európában forgalmazásra kerül.

               Az α-PVP jelenlétét nyolc tagállamban bekövetkezett összesen 115 haláleset és 191 heveny mérgezés esetében mutatták ki.

               Az α-PVP-hez kapcsolódó egészségügyi kockázatok – idült és heveny toxicitás – átfogó értékeléséről információ és közzétett tanulmány nem áll rendelkezésre, de állatoknál tett megfigyelések szerint az anyag hatása más stimulánsokéhoz hasonló.

               A Bizottság a 2005/387/IB tanácsi határozat 8. cikkének (1) bekezdése szerint a kockázatértékelési jelentés átvételét követő hat héten belül kezdeményezést nyújt be a Tanácshoz az új pszichoaktív anyagnak az Unió területén ellenőrzési intézkedéseknek történő alávetéséről, vagy jelentést terjeszt elő, amelyben megindokolja, miért nem tartja szükségesnek az ellenőrzési intézkedések bevezetését. A Bíróság C-317/13. és C-679/13. sz. egyesített ügyekben 2015. április 16-án hozott ítélete értelmében a 2005/387/IB tanácsi határozat 8. cikkének (1) bekezdésén alapuló jogi aktus elfogadása előtt konzultálni kell az Európai Parlamenttel.

               A kockázatértékelési jelentés megállapításai alapján a Bizottság úgy ítéli meg, hogy az anyagot indokolt az egész Unióban ellenőrzési intézkedések hatálya alá vonni. A kockázatértékelési jelentés szerint az α-PVP kiváltotta heveny toxicitás az egyénben súlyos egészségkárosodást idézhet elő.

               2.A JAVASLAT CÉLJA

               E tanácsi határozatjavaslat célja a tagállamok felszólítása arra, hogy az α-PVP-t vessék alá ellenőrzési intézkedéseknek és büntetőjogi szankcióknak az Egyesült Nemzetek Szervezete pszichotróp anyagokról szóló 1971. évi egyezménye szerinti kötelezettségeiken alapuló jogszabályaik előírásainak megfelelően.

               2015/0309 (CNS)

               Javaslat

               A TANÁCS HATÁROZATA

               az 1-fenil-2-(1-pirrolidin-1-il)pentán-1-on (α-pirrolidin-valerofenon, α-PVP) új pszichoaktív anyag ellenőrzési intézkedéseknek való alávetéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az új pszichoaktív anyagokra vonatkozó információcseréről, kockázatértékelésről és ellenőrzésről szóló, 2005. május 10-i 2005/387/IB tanácsi határozatra
                  2
                és különösen annak 8. cikke (3) bekezdésére,

               tekintettel az Európai Bizottság kezdeményezésére,

               tekintettel az Európai Parlament véleményére
                  3
               ,

               különleges jogalkotási eljárás keretében,

               mivel:

               (1)A Kábítószer és a Kábítószerfüggőség Európai Megfigyelőközpontjának kibővített tudományos bizottsága rendkívüli ülésén a 2005/387/IB tanácsi határozat 6. cikke alapján kockázatértékelési jelentést készített az α-PVP új pszichoaktív anyagról, majd e jelentést 2015. november 27-én benyújtotta a Bizottságnak és a Tanácsnak.

               (2)Az α-PVP erős pszichostimuláns, amely szerkezetileg rokonságot mutat az Egyesült Nemzetek Szervezete pszichotrop anyagokról szóló 1971. évi egyezménye szerint ellenőrzött katinon, pirovaleron és metilén-dioxi-pirovaleron (MDPV) anyaggal. Az anyagot a 28 tagállamban, valamint Törökországban és Norvégiában mutatták ki, jelenléte a lefoglalt, valamint összegyűjtött minták szerint elsősorban por és tabletta formájában ismeretes. A rendelkezésre álló információk szerint az α-PVP több kilogrammos kiszerelésben érkezik Kínából az Unióba, és ezután kerül az Unión belül forgalomba. Az α-PVP gyártásához az Unión belül is van kapacitás, az egyik tagállamban ugyanis két tiltott gyártólétesítményt foglaltak le.

               (3)Az α-PVP jelenlétét nyolc tagállamban bekövetkezett összesen 115 haláleset és 191 heveny mérgezés esetében mutatták ki. Az esetek többségében az érintettek szándékosan vagy akaratlanul más hatóanyagokkal együtt fogyasztották az α-PVP-t. Ha az α-PVP szélesebb körben hozzáférhetővé válik, és fogyasztása elterjed, ez jelentős hatással lehet az egyéni egészségre és a közegészségre.

               (4)A rendelkezésre álló adatok szerint az α-PVP használói között a rekreációs stimulánsfogyasztók, valamint a magas kockázatú kábítószer-fogyasztók – többek között intravénás stimuláns- és opioidfogyasztók – egyaránt jelen vannak, és a fogyasztás során gyakran előfordul a politoxikomán droghasználat. Az anyag fogyasztásának elterjedtségéről, hosszú távú következményeiről és szociális kockázatairól kevés adat áll rendelkezésre.

               (5)Az α-PVP-hez kapcsolódó egészségügyi kockázatok – idült és heveny toxicitás – átfogó értékeléséről információ és közzétett tanulmány nem áll rendelkezésre, de állatoknál tett megfigyelések szerint az anyag hatása más stimulánsokéhoz hasonló. Az embereknél megfigyelt mellékhatása a tachycardia, a hyperthermia, a diaphoresis, az agitáció, a klónusos görcs és roham, a zavartság, az agresszió. Preklinikai vizsgálatok szerint az α-PVP esetében embereknél fennáll az anyaggal való visszaélés és a függőség kialakulásának valószínűsége.

               (6)Az α-PVP-nek megalapozott vagy elismert (humán vagy állatgyógyászati) orvosi alkalmazása nincs. Semmilyen jel nem utal arra, hogy az anyag a kábítószerpiacon való megjelenésének eredményeképpen az analitikus referenciaanyagokban, valamint a vegyi, farmakológiai és toxikológiai vizsgálatokra irányuló tudományos kutatásokban való használatán kívül bármilyen egyéb célra felhasználásra kerülne.

               (7)Az Egyesült Nemzetek szintjén az α-PVP nem képezi, és a múltban sem képezte értékelés tárgyát, és ilyen értékelést nem is terveznek.

               (8)Az α-PVP-vel kapcsolatos csekély mennyiségű tudományos bizonyíték ellenére az anyag egészségügyi kockázataival kapcsolatos bizonyítékok és információk – amelyek szerint kimutatását halálos és akut mérgezési esetekben dokumentálták – elegendő okot szolgáltatnak arra, hogy az Unióban az α-PVP-t ellenőrzési intézkedések hatálya alá vonják.

               (9)Mivel tizenhat tagállam az Egyesült Nemzetek Szervezete pszichotrop anyagokról szóló 1971. évi egyezménye szerinti kötelezettségeken alapuló jogszabályai előírásainak megfelelően szabályozza az α-PVP-t, valamint öt tagállam alkalmaz egyéb jogszabályi intézkedéseket az anyag ellenőrzésére, segítene elkerülni a határon átnyúló bűnüldözés és igazságügyi együttműködés útjában álló akadályokat, valamint megvédene az anyag elérhetősége és fogyasztása által jelentett kockázatoktól, ha az említett anyagot Unió-szerte alkalmazandó ellenőrzési intézkedések alá vonnák,

               (10)

               ELFOGADTA EZT A HATÁROZATOT:

               1. cikk

               Az 1-fenil-2-(1-pirrolidin-1-il) pentán-1-on (α-pirrolidin-valerofenon, α-PVP) új pszichoaktív anyagot ellenőrzési intézkedéseknek kell alávetni az egész Unióban.

               2. cikk

               A tagállamok [e határozat közzétételétől számított egy éven belül]nemzeti jogukkal összhangban megteszik a szükséges lépéseket, hogy az Egyesült Nemzetek Szervezete pszichotróp anyagokról szóló 1971. évi egyezménye szerinti kötelezettségeiken alapuló jogszabályaik előírásainak megfelelően az α-PVP anyagot ellenőrzési intézkedéseknek és büntetőjogi szankcióknak vessék alá.

               3. cikk

               Ez a határozat az Európai Unió Hivatalos Lapjában való kihirdetését követő […] napon lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  HL L 127., 2005.5.20., 32. o.

                     (2)
                  HL L 127., 2005.5.20., 32. o.

                     (3)
                  HL C , , . o.


               EURÓPAI BIZOTTSÁG
            Brüsszel, 2017.8.3.
            COM(2017) 412 final
            2017/0184(NLE)
            Javaslat
            A TANÁCS HATÁROZATA
            az egyrészről az Európai Közösségek és azok tagállamai, valamint másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és az ideiglenes alkalmazásáról

               INDOKOLÁS

               1995. február 9-én Brüsszelben aláírták az egyrészről az Európai Közösségek és azok tagállamai, valamint másrészről a Kirgiz Köztársaság közötti partnerséget létrehozó partnerségi és együttműködési megállapodást (a továbbiakban: a megállapodás), és az 1999. július 1-jén hatályba lépett.

               Horvátország csatlakozási okmánya értelmében Horvátország vállalja, hogy az Európai Unió és tagállamai által aláírt vagy megkötött nemzetközi megállapodásokhoz az e megállapodásokhoz csatolt jegyzőkönyv útján csatlakozik.

               A Tanács 2012. szeptember 14-i határozata
                  1
                felhatalmazta a Bizottságot, hogy a vonatkozó jegyzőkönyvek megkötése érdekében tárgyalásokat kezdjen az érintett harmadik országokkal. A Kirgiz Köztársasággal folytatott tárgyalások szóbeli jegyzékváltás útján sikeresen lezárultak.

               A javasolt jegyzőkönyv a megállapodás szerződő feleként foglalja magában a Horvát Köztársaságot, és kötelezi az Uniót, hogy biztosítsa a megállapodás hiteles változatát horvát nyelven.

               A Bizottság a tárgyalások kimenetelét kielégítőnek tekinti, és javasolja a jegyzőkönyv aláírását és megkötését. A Bizottság a csatolt ajánlás útján kéri a Tanácsot, hogy engedélyezze a jegyzőkönyvnek az Európai Unió és tagállamai nevében történő aláírását.

               2017/0184 (NLE)

               Javaslat

               A TANÁCS HATÁROZATA

               az egyrészről az Európai Közösségek és azok tagállamai, valamint másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és az ideiglenes alkalmazásáról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. és 209. cikkére, összefüggésben annak 218. cikke (5) bekezdésével,

               tekintettel a Horvát Köztársaság csatlakozási okmányára és különösen annak 6. cikke (2) bekezdésére,

               tekintettel az Európai Bizottság javaslatára,

               mivel:

               (1)Horvátország csatlakozási okmánya 6. cikkének (2) bekezdése értelmében Horvátországnak az egyrészről az Európai Unió és tagállamai, valamint másrészről a Kirgiz Köztársaság közötti partnerséget létrehozó partnerségi és együttműködési megállapodáshoz (a továbbiakban: a megállapodás)
                  2
                való csatlakozásáról a megállapodáshoz csatolt jegyzőkönyv útján kell megállapodni. A csatlakozási okmány 6. cikke (2) bekezdésének megfelelően a csatlakozásra egyszerűsített eljárás alkalmazandó, amely szerint a tagállamok nevében egyhangúlag eljáró Tanács és az érintett harmadik országok jegyzőkönyvet kötnek.

               (2)A Tanács 2012. szeptember 14-én felhatalmazta a Bizottságot, hogy tárgyalásokat kezdjen a Kirgiz Köztársasággal a megállapodás kiigazításáról
                  3
               . A tárgyalások szóbeli jegyzékváltással sikeresen lezárultak.

               (3)A jegyzőkönyvet ezért az Unió és tagállamai nevében alá kell írni, figyelemmel annak egy későbbi időpontban történő megkötésére.

               (4)A hatékony alkalmazás biztosítása érdekében a jegyzőkönyvet ideiglenesen alkalmazni kell Horvátország Unióhoz történő csatlakozásának időpontjától kezdődően,

               ELFOGADTA EZT A HATÁROZATOT:

               1. cikk

               Az egyrészről az Európai Közösségek és tagállamaik, valamint másrészről a Kirgiz Köztársaság közötti partnerséget létrehozó partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírását a Tanács az Unió és tagállamai nevében jóváhagyja, figyelemmel az említett jegyzőkönyv megkötésére.

               A jegyzőkönyv szövegét csatolták e határozathoz.

               2. cikk

               A Tanács Főtitkársága teljes mértékben felhatalmazza a jegyzőkönyv főtárgyalója által megjelölt személyt, illetve személyeket a jegyzőkönyv aláírására, figyelemmel annak megkötésére.

               3. cikk

               A jegyzőkönyv annak 4. cikke (3) bekezdése értelmében 2013. július 1-jétől kezdődően hatálybalépéséig ideiglenesen alkalmazandó.

               4. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)
                  A Tanács határozata az Európai Unió vagy az Európai Unió és tagállamai, valamint egy vagy több harmadik ország vagy nemzetközi szervezet által aláírt vagy megkötött megállapodásoknak a Horvát Köztársaság Európai Unióhoz történő csatlakozására való tekintettel történő kiigazítására irányuló tárgyalások megkezdésére való felhatalmazásról (13351/12 sz. tanácsi dokumentum, LIMITED).

                     (2)
                  A Tanács és a Bizottság 1999/491/EK, ESZAK, Euratom határozata (1999. május 12.) az egyrészről az Európai Közösségek és tagállamai, valamint másrészről a Kirgiz Köztársaság között létrejött partnerségi és együttműködési megállapodás megkötéséről, (HL L 196, 1999.7.28., 48.o.).

                     (3)
                  A Tanács határozata az Európai Unió vagy az Európai Unió és tagállamai, valamint egy vagy több harmadik ország vagy nemzetközi szervezet által aláírt vagy megkötött megállapodásoknak a Horvát Köztársaság Európai Unióhoz történő csatlakozására való tekintettel történő kiigazítására irányuló tárgyalások megkezdésére való felhatalmazásról (13351/12 sz. tanácsi dokumentum, LIMITED).

    ---documentbreak---

               EURÓPAI BIZOTTSÁG
            Brüsszel, 2017.8.3.
            COM(2017) 412 final
            MELLÉKLET
            a következőhöz:
            JavaslatA Tanács határozata
            az egyrészről az Európai Közösségek és azok tagállamai, valamint másrészről a Kirgiz Köztársaság közötti partnerség létrehozásáról szóló partnerségi és együttműködési megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyvnek az Európai Unió és tagállamai nevében történő aláírásáról és az ideiglenes alkalmazásáról

               JEGYZŐKÖNYV
                  AZ EGYRÉSZRŐL AZ EURÓPAI KÖZÖSSÉGEK ÉS AZOK TAGÁLLAMAI,
                  VALAMINT MÁSRÉSZRŐL A KIRGIZ KÖZTÁRSASÁG KÖZÖTTI
                  PARTNERSÉG LÉTREHOZÁSÁRÓL SZÓLÓ
                  PARTNERSÉGI ÉS EGYÜTTMŰKÖDÉSI MEGÁLLAPODÁSHOZ
                  A HORVÁT KÖZTÁRSASÁG EURÓPAI UNIÓHOZ TÖRTÉNŐ CSATLAKOZÁSÁNAK FIGYELEMBEVÉTELE CÉLJÁBÓL

               A BELGA KIRÁLYSÁG,

               A BOLGÁR KÖZTÁRSASÁG,

               A CSEH KÖZTÁRSASÁG,

               A DÁN KIRÁLYSÁG,

               A NÉMETORSZÁGI SZÖVETSÉGI KÖZTÁRSASÁG,

               AZ ÉSZT KÖZTÁRSASÁG,

               ÍRORSZÁG,

               A GÖRÖG KÖZTÁRSASÁG,

               A SPANYOL KIRÁLYSÁG,

               A FRANCIA KÖZTÁRSASÁG,

               A HORVÁT KÖZTÁRSASÁG,

               AZ OLASZ KÖZTÁRSASÁG,

               A CIPRUSI KÖZTÁRSASÁG,

               A LETT KÖZTÁRSASÁG,

               A LITVÁN KÖZTÁRSASÁG,

               A LUXEMBURGI NAGYHERCEGSÉG,

               MAGYARORSZÁG,

               A MÁLTAI KÖZTÁRSASÁG,

               A HOLLAND KIRÁLYSÁG,

               AZ OSZTRÁK KÖZTÁRSASÁG,

               A LENGYEL KÖZTÁRSASÁG,

               A PORTUGÁL KÖZTÁRSASÁG,

               ROMÁNIA,

               A SZLOVÉN KÖZTÁRSASÁG,

               A SZLOVÁK KÖZTÁRSASÁG,

               A FINN KÖZTÁRSASÁG,

               A SVÉD KIRÁLYSÁG,

               NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA,

               az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés Szerződő Felei, a továbbiakban: a tagállamok,

               AZ EURÓPAI UNIÓ, a továbbiakban: az Unió, és

               AZ EURÓPAI ATOMENERGIA-KÖZÖSSÉG

                  egyrészről,

               VALAMINT

               A KIRGIZ KÖZTÁRSASÁG

                  másrészről,

               a továbbiakban együttesen: a Szerződő Felek,

               MIVEL 1995. február 9-én Brüsszelben aláírták az egyrészről az Európai Közösségek és tagállamai, valamint másrészről a Kirgiz Köztársaság között létrejött partnerségi és együttműködési megállapodást (a továbbiakban: a megállapodás);

               MIVEL 2011. december 9-én Brüsszelben aláírták a Horvát Köztársaság Európai Unióhoz történő csatlakozásáról szóló szerződést;

               MIVEL a Horvát Köztársaság csatlakozásának feltételeiről, valamint az Európai Unióról szóló szerződés, az Európai Unió működéséről szóló szerződés és az Európai Atomenergia-közösséget létrehozó szerződés kiigazításáról szóló okmány 6. cikkének (2) bekezdése szerint a Horvát Köztársaságnak a megállapodáshoz való csatlakozásáról a megállapodáshoz csatolt jegyzőkönyv útján kell megállapodni;

               FIGYELEMMEL a Horvát Köztársaság Európai Unióhoz való 2013. július 1-jei csatlakozására;

               A KÖVETKEZŐKBEN ÁLLAPODTAK MEG:

               1. CIKK

               A Horvát Köztársaság Részes Félként csatlakozik az egyrészről az Európai Közösségek és tagállamai, valamint másrészről a Kirgiz Köztársaság között létrejött partnerségi és együttműködési megállapodáshoz. A Horvát Köztársaság továbbá az Unió többi tagállamával megegyező módon elfogadja és tudomásul veszi a megállapodást, valamint az ugyanazon a napon aláírt záróokmány mellékletét képező együttes nyilatkozatok, egyoldalú nyilatkozatok és levélváltások szövegét.

               2. CIKK

               E jegyzőkönyv aláírását követő kellő időben az Unió továbbítja tagállamainak, valamint a Kirgiz Köztársaságnak a megállapodás horvát nyelvű változatát. Figyelemmel e jegyzőkönyv hatálybalépésére, az e cikk első mondatában említett nyelvi változat a megállapodás angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, kirgiz és orosz nyelvű változatára vonatkozóakkal megegyező feltételek mellett válik hitelessé.

               3. CIKK

               E jegyzőkönyv a megállapodás elválaszthatatlan részét képezi.

               4. CIKK

               1.
                     Ezt a jegyzőkönyvet a Szerződő Feleknek belső eljárásaikkal összhangban jóvá kell hagyniuk. A Szerződő Felek értesítik egymást az ehhez szükséges eljárások befejezéséről. A jóváhagyási okiratot az Európai Unió Tanácsának Főtitkárságán kell letétbe helyezni.

               2.
                     Ez a jegyzőkönyv az utolsó jóváhagyó okirat letétbe helyezésének napját követő hónap első napján lép hatályba.

               3.
                     Ez a jegyzőkönyv 2013. július 1-jétől a hatálybalépéséig ideiglenesen alkalmazandó.

               5. CIKK

               Ez a jegyzőkönyv két-két eredeti példányban angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén, kirgiz és orosz nyelven készült, amely szövegek mindegyike egyaránt hiteles.

               FENTIEK HITELÉÜL az alulírott, e célból kellően meghatalmazottak

               aláírták ezt a jegyzőkönyvet.

               Kelt ….-ban/-ben, a … év … havának … napján.

               AZ EURÓPAI UNIÓ, AZ EURÓPAI ATOMENERGIA-KÖZÖSSÉG ÉS A TAGÁLLAMOK RÉSZÉRŐL

               A KIRGIZ KÖZTÁRSASÁG RÉSZÉRŐL